William Gibson

**Vilijam Ford Gibson** je pisac naučne fantastike rođen u Konveju (Južna Karolina, Sjedinjene Američke Države) 17. marta 1948. godine. Smatra se "ocem" *[[kiber-pank]]a* (engl. *cyberpunk*), podžanra naučne fantastike koji je doživeo procvat tokom osamdesetih godina 20. veka. Takođe se smatra da je stvorio pojam *[[kiberspejs]]* ili kiberspejs ili kiber-prostor (engl. *cyberspace*), koji je kasnije, zajedno sa njegovim hit romanom *[[Neuromanser]]*, poslužio kao inspiracija za mnoge naučnofantastične filmove. Gibson od 1972. godine živi u Vankuveru sa ženom i dvoje dece.

## Biografija
Gibson je proveo detinjstvo kao jedini sin građevinskog preduzimača radova koji je bio zadužen za izgradnju Ouk Ridža, fabrike koja je proizvela prvu atomsku bombu. Posle misteriozne smrti oca živeo je s majkom, da bi sa 19 godina napustio SAD i otišao u Kanadu kako bi izbegao regrutaciju za predstojeći rat u Vijetnamu. Počeo je da piše naučnu fantastiku još za vreme studija na Univerzitetu Britanske Kolumbije gde je diplomirao englesku literaturu.
Njegove prve kratke priče bile su usko vezane za kibernetiku i međuodnos čoveka i mašine. Priče su uglavnom objavljivane po američkim naučnofantastičnim časopisima, da bi kasnije bile objedinjene u zbirci "Kako smo popalili Hromu" (*Burning Chrome*). Kultne priče *[[Džoni Mnemonik]]* (po kojoj je snimljen i istoimeni film, sa Kijanuom Rivsom u glavnoj ulozi), "Hotel *Nova ruža*" (*New Rose Hotel*) i "Kako smo popalili Hromu" su pravi primeri Gibsonovog viđenja budućnosti.

Uticaj prvobitnog Gibsonovog stvaralaštva se dobrim delom odrazio na njegov prvi roman, *[[Neuromanser]]* (1984). U svom prvencu Gibson je objedinio motive koje je koristio u dotadašnjim pričama - *[[Matrica (naučna fantastika)|matrica]]* iz priče "Kako smo popalili Hromu", Moli Milions koja je jedna od glavih aktera u Džoni Mnemoniku, itd. *Neuromanser* je pomerio već uspostavljene granice dotadašnje naučne fantastike jer je u potpunosti odstupio od opšteg šablona u koji se uklapala većina literarnih radova tog doba. U *Neuromanseru* nema slavne budućnosti čovečanstva, putovanja kroz svemir nadsvetlosnim brzinama niti bliskog susreta sa vanzemaljskim rasama. Gibsonova vizija budućnosti je mračna distopija u kojoj pravu vlast imaju međunacionalne korporacije, a granice - kako geografske, tako i kulturološke - se polako gube. *Neuromanser* je prvi roman koji je dobio sve tri velike nagrade za naučnu fantastiku - *Nebula*, *Hugo* i *Memorijalnu nagradu Filipa K. Dika*.

*Neuromanser*, zajedno sa sledeće dve Gibsonove knjige, *[[Grof Nula]]* (1986) i *[[Monalizin natpogon]]* (1988), sačinjava takozvanu *trilogiju o širenju* (engl. *sprawl trilogy*, misli se na širenje gradova). Sledeće tri knjige sačinjavaju *trilogiju o mostu* (engl. *bridge trilogy*): *[[Virtuelna svetlost]]* (*Virtual Light*, 1993), *[[Idoru]]* (*Idoru*, 1996) i *[[Sve zabave sutrašnjice]]* (*All Tomorrow's Parties*, 1999). U pauzi između ove dve trilogije, Gibson je napisao roman *The Difference Engine* (1990) u tandemu sa Brusom Sterlingom.

Poslednji izdat Gibsonov roman je *Prepoznavanje obrazaca* (2003). U njemu se pisac malo udaljio od mračne budućnosti i vratio nas u sadašnjost, prožetu marketingom, globalnim umrežavanjem i pratećim fenomenima.

Njegov sledeći roman nosi naslov *Spook Country* i planirano je da se pojavi u prodaji u 7. avgusta 2007. godine. Gibson je završio pisanje ovog romana još u oktobru 2006.

## Odabrana bibliografija

;Novels
* Trilogija Sprawl:
# *[[Neuromancer]]* (1984)
# *[[Count Zero]]* (1986)
# *[[Mona Lisa Overdrive]]* (1988)
* *[[The Difference Engine]]* (1990; ko-autor Bruce Sterling)
* Trilogija Bridge:
# *[[Virtual Light]]* (1993)
# *[[Idoru]]* (1996)
# *[[All Tomorrow's Parties (roman)|All Tomorrow's Parties]]* (1999)
* *[[Pattern Recognition (roman)|Pattern Recognition]]* (2003)
* *[[Spook Country]]* (2007)
;Publicistika
* *[[Agrippa (A Book of the Dead)]]* (1992)&nsbp;– umjetnička knjiga

;Priče
* *[[Burning Chrome]]* (1986, predgovor Brucea Sterlinga), sabrala Gibsonove rane priče, navedene po datumu objavljivanja:
** "Fragments of a Hologram Rose" (1977, *UnEarth 3*)
** "Johnny Mnemonic" (1981, ''Omni'')
** "The Gernsback Continuum" (1981, *Universe II*)
** "Hinterlands" (1981, *Omni*)
** "New Rose Hotel" (1981, *Omni*)
** "The Belonging Kind", ko-autor John Shirley (1981, *Shadows 4*)
** "Burning Chrome" (1982, *Omni*)
** "Red Star, Winter Orbit", ko-autor Bruce Sterling (1983, *Omni*)
** "The Winter Market" (Nov 1985, *Vancouver*)
** "Dogfight", ko-autor Michael Swanwick (1985, *Omni*)

## Reference

## Vanjske veze

;Službeni sajtovi
* http://www.WilliamGibsonbooks.com – personal website
** Archive index for William Gibson's weblog 

;Reference
* 
* 
* Project Cyberpunk's biography and links
* 
;Znameniti fanovski sajtovi
* William Gibson Aleph An extensive fan site
* Synaptic Response  Formerly neuromancer.ca